CELEX: 22013D0067
Language: mt
Date: 2013-05-03 00:00:00
Title: Deċiżjoni tal-Kumitat Konġunt taż-ŻEE Nru 67/2013 tat- 3 ta’ Mejju 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

31.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/24
               
            DEĊIŻJONI TAL-KUMITAT KONĠUNT TAŻ-ŻEE
      Nru 67/2013
      tat-3 ta’ Mejju 2013
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi f’tagħmir elettriku u elettroniku (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva ta’ Delega tal-Kummissjoni 2012/50/UE tal-10 ta’ Ottubru 2012 li temenda, għall-finijiet ta’ adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għal applikazzjonijiet li fihom iċ-ċomb (2) għandha tiġi inkorporata fil-Ftehim ŻEE.
               
            
                  (3)
               
               
                  Id-Direttiva ta’ Delega tal-Kummissjoni 2012/51/UE tal-10 ta’ Ottubru 2012 li temenda, għall-finijiet ta’ adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għal applikazzjonijiet li fihom il-kadmju (3) għandha tiġi inkorporata fil-Ftehim ŻEE.
               
            
                  (4)
               
               
                  Id-Direttiva 2011/65/UE tħassar id-Direttiva 2002/95/KE tal-Parlament Ewropew u tal-Kunsill (4) li hi inkorporata fil-Ftehim ŻEE u li konsegwentement għandha titħassar skont il-Ftehim ŻEE.
               
            
                  (5)
               
               
                  L-Anness II tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      It-test tal-punt 12q (Direttiva 2002/95/KE tal-Parlament Ewropew u tal-Kunsill) fil-Kapitolu XV tal-Anness II għall-Ftehim ŻEE għandu jiġi mibdul b’li ġej:
      “32011 L 0065: Id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi ta’ riskju fit-tagħmir elettriku u elettroniku (ĠU L 174, 1.7.2011, p. 88), kif emendat minn:
      
                  —
               
               
                  
                     32012 L 0050: Id-Direttiva ta’ Delega tal-Kummissjoni 2012/50/UE tal-10 ta’ Ottubru 2012 (ĠU L 348, 18.12.2012, p. 16),
               
            
                  —
               
               
                  
                     32012 L 0051: Id-Direttiva ta’ Delega tal-Kummissjoni 2012/51/UE tal-10 ta’ Ottubru 2012 (ĠU L 348, 18.12.2012, p. 18).”
               
            Artikolu 2
      It-testi tad-Direttiva 2011/65/UE, tad-Direttivi ta’ Delega 2012/50/UE u 2012/51/UE fl-ilsien Islandiż u l-ilsien Norveġiż, li jridu jiġu ppubblikati fis-Suppliment għaż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-4 ta’ Mejju 2013, sakemm in-notifiki kollha taħt l-Artikolu 103(1) tal-Ftehim ŻEE ikunu ġew magħmula (*)
      
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE tiegħu.
      
         Magħmul fi Brussell, it-3 ta’ Mejju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 174, 1.7.2011, p. 88.
      
         (2)  ĠU L 348. 18.12.2012, p. 16.
      
         (3)  ĠU L 348, 18.12.2012, p. 18.
      
         (4)  ĠU L 37, 13.2.2003, p. 19.
      
         (*)  L-ebda rekwiżiti kostituzzjonali ma huma indikati.